google/wiki40b huggingface dataset:
Ledovyj dvorec Boľšoj

Charakteristika

Štadión bol navrhnutý tak, aby pripomínal zamrznutú kvapku vody. Základnými stavebnými materiálmi budovy sú betón, kov a sklo. Nachádzajú sa v nej okrem hlavnej športovej haly, ktorá pojme 12 000 divákov, aj veľkorysé priestory technického a technologického zázemia, tréningová hala, telocvične, hráčske kabíny, VIP priestory, kancelárie, bufety, reštaurácie a parkovisko, pričom časť priestorov je umiestnená v podzemí. Vďaka multifunkčnosti je možné kapacitu hlavnej arény rozšíriť v závislosti od typu podujatia na maximálne 15 000 sediacich divákov. Štadión pokrýva plochu 230 x 270 m, jeho celková výška vrátane podzemných častí je 49 m. Budova je pokrytá sférickou strechou s prevládajúcim perlovo-sivým až striebristým sfarbením. Celá jej plocha 26 000 m² v noci vďaka zabudovanému diódovému osvetleniu môže meniť farbu, alebo vytvárať rôznorodé obrazce. Počas dňa sklenené plochy bočných stien a strechy umožňujú prienik denného svetla, pričom zvonku sa javia ako zrkadlá. Večer sú sklenené plochy naopak priehľadné a umožňujú okoloidúcim nahliadnuť do interiérov štadióna.
Vzhľadom ku geografickej polohe štadióna je stavba konštrukčne navrhnutá tak, aby odolala zemským otrasom do hodnoty 9 stupňov Richterovej stupnice. Výstavba trvala 3,5 roka a stála 224,5 milióna eur. Na vybudovanie bolo použitých približne 100 000 m³ betónu, z čoho 40% pohltili mohutné základy.
Okrem hokejových turnajov je možné budovu upraviť pre účely konaní rôznorodých športových, či kultúrnych podujatí.

Názov

Názov štadióna má evokovať dva hlavné významy. Primárne podčiarkuje zámer, že štadión predstavuje a bude predstavovať centrum masových športových a kultúrnych podujatí (rus. большой, boľšoj = veľký). Zároveň má názov stavať na hlboko zakorenenej asociácii slova „boľšoj“ s Ruskom. „Boľšoj“ predstavuje v mnohých jazykoch ustálené slovné spojenie, ktoré označuje ruský Boľšoj teatr ako celosvetovo uznávanú známku najvyššej umeleckej kvality.

Dejiny

Prvým testovacím podujatím, ktoré sa uskutočnilo na štadióne „Boľšoj“, bola krasokorčuliarska revue pod vedením Iliu Averbucha.
Geomorfologická jednotka

Geomorfologická jednotka je povrchový útvar, napr. pahorkatina, nížina, podhorie. Pri vymedzovaní geomorfologickej jednotky sa vychádza zo všeobecnej geomorfologickerej základne a z komplexného chápania reliéfu. Hranicou geomorfologickej jednotky sú obyčajne styčné miesta rozličných typov reliéfu - úpätnice, doliny, terénne hrany, sedlá, priesmyky a iné.
Květnice (Boskovická brázda)

Flóra a fauna

Na svahoch Květnice sa vyskytuje množstvo vzácnych teplomilných druhov rastlín. Ide napríklad o oman hodvábny (Inula oculus-christi), kavyľ vláskovitý (Stilpa capillata), kavyľ pôvabný (Stipa pulcherrima) , žltušku menšiu (Thalictrum minus), dúšku včasnú (Thymus praecox) alebo dúšku holú (Thymus glabrescens).
Neobyčajne bohatá je predovšetkým tunajšia fauna bezstavovcov, napr. kriticky ohrozená modlivka zelená. Podzemné krasové priestory Květnice sú významným zimoviskom 12 druhov netopierov vrátane vzácnych podkovára krpatého (Rhinolophus hipposideros) a podkovára štíhlokrídleho (Rhinolophus ferrumequinum).

Podzemie

Pri úpätí Květnice v blízkosti tokov Besénku a Svratky sa nachádzajú staré niekoľkoposchodové štôlne po ťažbe baritu. Vo vyšších partiách leží niekoľko neveľmi rozsiahlych jaskýň, ktoré radíme do Tišnovského krasu. Medzi známe patria jaskyne Pod Křížem a Květnická propast 76,5 m hlboká, ktoré boli objavené zo štôlní na západnom úbočí kopca.
Najrozsiahlejšia a najkrajšia je Králova jeskyně, náhodne objavená v roku 1972, kde sa nachádzajú rôzne zvláštne tvary kvapľov. Brčková výzdoba dosahuje dĺžku až 160 cm. Niektoré časti jaskyne sú tak pozoruhodné, že sú uzavreté aj pre jaskyniarov.
Nagykanizsský obvod

Nagykanizsský obvod (maď. Nagykanizsai kistérség) je bývalá administratívna jednotka v Maďarsku v Zalianskej župe. Jeho sídlom bolo mesto Nagykanizsa.
Albrecht Habsburský (1559 – 1621)

Životopis

Albrecht VII. sa narodil ako syn cisára Maximiliána II. a španielskej princeznej Márie. Bol vnukom cisára Ferdinanda I. aj jeho brata Karola V.
Ako jedenásťročný chlapec odcestoval so svojou staršou sestrou Annou na španielsky kráľovský dvor, kde dostal výchovu a vzdelanie. Kariéru začal v roku 1577, kedy bol menovaný toledským kardinálom-arcibiskupom.
V roku 1583 sa stal portugalským vicekráľom a v roku 1595 generálnym guvernérom v Španielskom Nizozemsku (dnešné Belgicko). V roku 1598 sa zriekol svojich cirkevných hodností a o rok neskôr sa vo Valencii oženil so svojou sesternicou Izabelou Klárou, dcérou španielskeho kráľa Filipa II., ktorá sa mala podľa pôvodných plánov svojho otca stať manželkou Albrechtovho staršieho brata, cisára Rudolfa II. Z manželstva sa narodili tri deti, všetky však zomreli v útlom veku.
Vďaka svadobnej zmluve sa v roku 1599 stal spolu s manželkou miestodržiteľom v Nizozemsku. Počas svojej vlády čelili vojne proti generálnym stavom, v ktorej dokázal presadiť dvanásťročné prímerie (1609 – 1621) so Spojenými provinciami. Za jeho vlády sa stal Brusel dôležitým politickým centrom. Vrchným veliteľom armády bol menovaný Talian Ambrosio Spinola. Veľkú pozornosť Albrecht venoval hospodárskemu rozvoju a posilneniu katolíckeho náboženstva.
Zomrel v Bruseli, kde bol aj pochovaný v katedrále sv. Guduly.
Alexander King

Alexander King (* 26. január 1909 – † 28. február 2007) bol škótsky chemik so zameraním na ekológiu a teóriu vedy; druhý prezident Rímskeho klubu.
Saint-Saturnin (Charente)

Poloha

Obec má rozlohu 13,38 km². Najvyšší bod je položený 114 m n. m. a najnižší bod 32 m n. m.

Obyvateľstvo

Počet obyvateľov obce je 1 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vytvrdzovanie

Rozpúšťacie žíhanie

Pri tomto žíhaní sa zliatina ohrieva na teplotu vyššiu ako zodpovedá maximálnej rozpustnosti pri danom zložení, ale zároveň pod teplotu solidu (začiatok tavenia). Na tejto teplote sa zotrvá dovtedy, kým sa nerozpustí všetok precipitát, a nevznikne homogénny roztok. Teplotu rozpúšťacieho žíhania je potrebné udržiavať v čo najužšom intervale v tolerancii 5 °C.

Ochladenie

Ochladenie musí prebehnúť tak rýchlo, aby sa počas neho potlačila precipitácia. Pri teplote okolia je zliatina v stave presýteného tuhého roztoku.

Starnutie

V tejto etape nastáva proces samovoľného rozpadu presýteného tuhého roztoku pri teplote okolia za vzniku jemného spevňujúceho precipitátu. Niekedy je potrebné precipitáciu iniciovať ohrevom, alebo tvárnením materiálu. Priebeh možno urýchliť zvýšením teploty, ale pri prekročení určitej teplotnej hranice je konečný efekt vytvrdzovania nižší.
Velenje

Velenje je piate najväčšie mesto v Slovinsku. Má rozlohu 83,5 km² a žije tu 33 331 obyvateľov. Nachádza sa 60 km severovýchodne od Ľubľany. Po smrti juhoslovanského prezidenta Josipa Tita bolo mesto premenované na Titovo Velenje. V roku 1991 sa vrátilo po vyhlásení slovinskej nezávislosti k pôvodnému menu.
Nachádza sa tu hlavné sídlo spoločnosti Gorenje, ktorá je známa výrobou kuchynskej techniky.
Africká únia

Dejiny

V šesťdesiatych rokoch došlo medzi novými africkými štátmi k ustanoveniu niekoľkých multilaterálnych organizácií s rôznym sektorovým zameraním. Jednou z nich bola aj Organizácia africkej jednoty (OAJ) založená 32 štátmi v roku 1963 v etiópskej Addis Abebe. Na základe Akčného plánu z Lagosu z roku 1980 sa v osemdesiatych rokoch začalo budovať Africké hospodárske spoločenstvo. Vrcholná schôdzka predstaviteľov OAJ v Abuja v roku 1991 určila cieľ vytvoriť ju do roku 2000. Potreba obnoviť a dynamizovať integračný mechanizmus vznikla hlavne v 90. rokoch. 9. septembra 1999 bolo Sirtskou deklaráciou rozhodnuté o vytvorení Africkéj únie. Ustanovujúca zmluva Africkej únie bola prijatá v Lomé v roku 2000, samit v Lusake v roku 2001 určil časový plán vzniku Africkej únie. V roku 2002 sa v juhoafrickom Durbane konalo prvé zasadnutie hláv štátov Africkej únie, čím bola činnosť novej organizácie oficiálne začatá.

Rozpočet

AU hospodári s ročným rozpočtom približne 40 miliónov USD (v roku 2004 to bolo 43 miliónov USD). Ale len 1/4 až 1/3 týchto prostriedkov pochádza z členských štátov- najmä od JAR, Nigérie, Líbye, Egypta a Alžírska; najmenej rozvinuté štáty spravidla príspevky neplatia (t. j. presúvajú splátky na ďalšie roky) alebo si ich nechávajú platiť od iných krajín (také gesto ponúka často Líbya).
Bežný chod inštitúcií je však finančne omnoho náročnejší a náklady mierových operácií sa pohybujú rádovo v stovkách miliónov USD. AU je teda finančne závislá na finančných daroch z vyspelých krajín a medzinárodných organizácií.

Predsedníctvo

Aktuálnym predsedom na rok 2019 je prezident Egypta, Abdal Fattáh Sísí.
V roku 2018 bol predsedom prezident Rwandy, Paul Kagame.
Moncey

Poloha

Obec má rozlohu 5 km². Najvyšší bod je položený 446 m n. m. a najnižší bod 219 m n. m.

Obyvateľstvo

Počet obyvateľov obce je 488 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Espaubourg

Poloha

Obec má rozlohu 5,99 km². Najvyšší bod je položený 230 m n. m. a najnižší bod 91 m n. m.

Obyvateľstvo

Počet obyvateľov obce je 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bivès

Poloha

Obec má rozlohu 9,93 km². Najvyšší bod je položený 192 m n. m. a najnižší bod 107 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sardon

Poloha

Obec má rozlohu 8,41 km². Najvyšší bod je položený 355 m n. m. a najnižší bod 313 m n. m.

Obyvateľstvo

Počet obyvateľov obce je 300 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Deklarácia nezávislosti

Deklarácia nezávislosti alebo vyhlásenie nezávislosti je akt a/alebo dokument, ktorým obyvateľstvo istého územia (napr. kolónie) závislého od nejakého štátu oznámi, že sa samé považuje za nezávislé od spomínaného štátu.
Dôsledkom takejto deklarácie môže byť okamžitá (faktická) nezávislosť, vojna o nazávislosť, neskoršia nezávislosť (často po vojne o nezávislosť alebo rokovaniach) alebo aj žiaden dôsledok (napríklad v dôsledku nedostatočnej podpory deklarácie u väčšiny obyvateľstva).
Najznámejšia deklarácia nezávislosti (ako dokument) je Deklarácia nezávislosti Spojených štátov. Slovenská deklarácia nezávislosti sa nazýva Deklarácia Slovenskej národnej rady o zvrchovanosti Slovenskej republiky.
Rieulay

Poloha

Obec má rozlohu 7,29 km². Najvyšší bod je položený 27 m n. m. a najnižší bod 16 m n. m.

Obyvateľstvo

Počet obyvateľov obce je 1 397 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pringy (Haute-Savoie)

Poloha

Obec má rozlohu 9,06 km². Najvyšší bod je položený 860 m n. m. a najnižší bod 437 m n. m.

Obyvateľstvo

Počet obyvateľov obce je 4 031 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Georgius Agricola

Diela

Jeho hlavným dielom je dvanásť kníh o baníctve De re metallica libri XII, ktoré vydal v roku 1556. Tieto knihy zahrňovali prakticky všetky znalosti a poznatky o baníctve. Minimálne na 200 rokov sa stala najpoužívanejšou príručkou pre ťažbu rúd a ich hutníckeho spracovania.
Stop slovo

Stop slová (iné názvy: stopslová, vylúčené slová; v angličtine stop words) sú slová, ktoré sa v jazyku vyskytujú často, no samy o sebe nenesú žiadnu významovú informáciu. Spravidla majú len syntaktický význam. Termín sa používa pri počítačovom spracovaní prirodzeného jazyka.
Webové vyhľadávače, ktoré využívajú plnotextové vyhľadávanie, takéto slova často ignorujú, pretože nenesú žiadnu významovú hodnotu. Tým sa zrýchľuje vyhľadávanie a dosahujú sa relevantnejšie výsledky.
Neexistuje definovaný zoznam stop slov. V slovenčine sa medzi ne napríklad zaraďujú spojky (a, i, aby, ...), predložky (na, v, u, ...), zámená (môj, jeho, ...), niektoré slovesá (byť, ...), častice a pod.
Pégomas

Poloha

Obec má rozlohu 11,28 km². Najvyšší bod je položený 483 m n. m. a najnižší bod 6 m n. m.

Obyvateľstvo

Počet obyvateľov obce je 6 570 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rovnobežnosť

Dve priamky sú navzájom rovnobežné ak ležia v jednej rovine a nemajú spoločný bod.
Priamka je s rovinou rovnobežná ak s ňou nemá spoločný žiaden bod.
Dve roviny sú navzájom rovnobežné ak nemajú spoločný žiaden bod.
Dve osové telesá v priestore sú navzájom rovnobežné, keď ich osi ležia v jednej rovine a nemajú žiaden spoločný bod (nemajú priesečník).
Štefan Anton Kochlatsch

Životopis

Študoval medicínu v Banskej Bystrici. Žil v Banskej Štiavnici. Zaoberal sa príčinami ochorení baníkov a hutníkov a ich terapiou, pričom vychádzal z pomerov v banskobystrických baniach a hutách.
Jelení skok

Ochrana

Dôvodom ochrany je zachovanie prírode blízkych spoločenstiev listnatého alebo zmiešaného lesa v hornej časti pravobrežných svahov údolného zárezu rieky Svitavy na podloží brnenskej vyvreliny, súčasných ekosystémových väzieb a biotopov vzácnych a zvlášť chránených druhov rastlín i živočíchov.
Beauxbatonská akadémia mágie

Beauxbatonská akadémia mágie  (francúzsky: Académie de Magie Beauxbâtons) je v knihách o Harry Potterovi francúzska stredná škola, kde sa vyučuje mágia. Riaditeľkou je madam Olympe Maxime. Škola sa nachádza v paláci. Cez Vianoce majú ľadové sochy (obrovské, ligotavé, vyzerajúce ako diamant) po celej jedálni. Majú zbory vodných nýmf, ktoré im spievajú serenády.

Erb

Dva prekrížené zlaté prútiky a z každého letia tri hviezdy.

Rovnošata

Svetlomodrý hodvábny habit, šál (šatka) a klobúk.
Svratka (rieka)

Svratka je moravská rieka na území Česka. Je to ľavostranný prítok Dyje, meria 174 km, odvodňuje povodie s plochou 27 118 km² a priemerný prietok dosahuje hodnotu 27,2 m³/s (ústie).
Pramení v Ždárskych vrchoch pod Žákovou horou (810 m n. m.) východne od obce Cikháj. Ústi do vodnej nádrže Nové Mlýny II juhojuhozápadne od obce Pouzdřany.
Najvýznamnejšími ľavostrannými prítokmi sú Bílý potok, Hodonínka, Besének, Kuřimka, Svitava a Litava, pravostrannými Fryšávka, Bystřice, Nedvědička, Loučka, Bílý potok,Veverka, Bobrava a Jihlava.
Preteká cez Svratku, Jimramov, Nedvědice, Tišnov, Veverskú Bítýšku, Brno, Modřice, Rajhrad a Židlochovice. Na rieke sú vybudované vodné nádrže Vír I, Vír II a Brněnská přehrada.
Saint-Martin-de-Bonfossé

Poloha

Obec má rozlohu 12,68 km². Najvyšší bod je položený 168 m n. m. a najnižší bod 64 m n. m.

Obyvateľstvo

Počet obyvateľov obce je 547 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Renault Clio

Renault Clio je malý automobil, ktorý vyrába francúzska automobilka Renault od roku 1990. Nahradil Renault 5 a vyrába sa už jeho štvrtá generácia. V Japonsku sa predáva pod názvom Renault Lutecia. Klasicky je na výber troj- a päťdverový hatchback. Od druhej generácie sa vyrába trojpriestorový sedan s názvom Renault Thalia. V tretej generácii pribudlo aj praktické kombi Clio Grandtour.

Clio Williams

Pôvodná dvaapoltisícová výrobná homologačná séria bola vyrobená v roku 1993. Obrovský záujem nakoniec prinútil automobilku vyrobiť viac vozidiel. Išlo v podstate o nástupcu Renaulta 5 Turbo. Technický základ prebralo vozidlo od výkonnejšieho modelu Clio 16V. Výrobu zaisťovala spoločnosť Renault Sport. Pretekárske Clio 16V Maxi vtedy súťažilo v skupine do 2 000 cm³ s objemom 1,8 litrov. Automobilka teda došla k záveru, že objem motoru zvýši na rovné dva litre a tým zlepší konkurecieschopnosť svojich vozov. Dvojlitrový motor dosahoval výkon 110 kW. Meno získalo auto po spolupráci so stajňou formule 1 Williams. Williams sa však na jeho vývoji nepodieľal. Výrobné číslo 0001 obdržal majiteľ stajne Frank Williams. Toto vozidlo dodnes stojí v sídle tímu.
Prvá séria bola predstavená na ženevskom autosalóne v roku 1993. Na prístrojovej doske boli štítky s údajom, o ktoré v poradí vozidlo zo série ide. Pri druhej a tretej doplňujúcej série z rokov 94 a 95 už tieto štítky neboli. Všetky vozidlá boli lakované modrou farbou Sports Blue 449. Pod výlisom na kapote sa ukrývalo výkonnejšie sacie potrubie a lemy blatníkov boli roztiahnuté. Modrý odtieň bol použitý aj ako podklad u prístrojov v interiéri. Kolesá boli pätnásťpalcové Speedline lakované zlatou farbou. Oproti sériovému Cliu je model posadený o 35 mm nižšie. Vozidlo malo kotúčové brzdy na všetkých kolesách. Druhá  séria bola navyše vybavená  elektricky ovládanými spätnými zrkadlami a bol u nej znížený hluk. Vo výbave tretej generácie sa objavilo ABS, strešné okno a za príplatok klimatizácia a kožené sedačky. Tretia séria bola lakovaná odtieňom Monaco Blue.

Renault Thalia

Renault Thalia je sedan odvodený od druhej generácie Clia, ktorý sa vyrába od roku 1999. V Turecku, Rumunsku, Poľsku a Bulharsku sa predáva pod názvom Clio Symbol, v Južnej Amerike pod názvom Clio Sedan a v Ázii a Oceánii pod názvom Clio Classic. Na niektorých trhoch sa vyrábal a predával pod názvom Nissan Platina.
Bezov kódex

Bezov (cambridgeský) kódex alebo Bèzov (cambridgeský) kódex alebo Codex Bezae Cantabrigiensis (Gregory-Aland no. 05 alebo D) je kódex z 5. storočia, jeden z najstarších a najcennejších biblických rukopisov na svete. Kódex je napísaný v gréčtine a latinčine na pergamene, v jednom stĺpci na stranu.
Kódex nie je kompletný, skladá sa z celkovo 406 listov. Je vystavený v Cambridgeskej univerzite (Nn. II 41).
Úrok

Úrok je príjem (dôchodok) plynúci z kapitálu, je základnou formou výnosu z kapitálu. Je to cena za získanie peňazí niekoho druhého, túto sumu musí zaplatiť dlžník veriteľovi. Vypočítanie úrokov z istiny podľa určitej úrokovej miery sa nazýva úrokovanie alebo úročenie.
V trhovej ekonomike je úrok jedným z nástrojov ovplyvňovania úverovej politiky. Je sumou peňazí, ktorú musí dlžník zaplatiť veriteľovi za to, že si od neho na určitý čas požičiava určitú sumu peňazí (kapitálu).
Úrok je daný úrokovou mierou, ktorá vyjadruje pomer úroku a veľkosti kapitálu. Úroková miera sa vytvára na trhu kapitálu ako výsledok vzájomného vzťahu dopytu po financovaní a ponukou financovania. Vo väčšine krajín však centrálna banka v rámci svojej monetárnej politiky úrokovú mieru priamo alebo nepriamo určuje.
Existencia úroku sa dá vysvetliť časovou preferenciou a existenciou rizika. Tomáš Akvinský vysvetlil úrok ako cenu času. Keďže však „čas patrí Bohu“, považoval Tomáš Akvinský vyberanie úroku za nesprávne.
Nevyplácanie úrokov z kapitálu vedie firmy k mrhaniu kapitálom, čo dokazuje príklad niektorých komunistických režimov. Sovietsky zväz na podnet Kantoroviča (Nobelova cena v roku 1975) znovu zaviedol vyplácanie úrokov z kapitálu.

Možnosti využitia úroku

Výška úroku je stanovená pevnou (fixnou) alebo pohyblivou sadzbou. Pevná (fixná) úroková sadzba sa pri úveroch počas celej doby fixácie nemení.
Bohumil Chorvát

Životopis

Strednú školu vychodil v Martine, Banskej Bystrici a v Košiciach, študoval na Vysokej škole technickej v Darmstadte a v Zürichu, na univerzite v Zürichu, PhDr., Ing. Eletrotechnický inžinier v Budapešti, vo Viedni, vedúci projektového oddelenia firmy Křížik v Prahe, technický konzultant Škodových závodov.
Podporoval vznik československého štátu, spolupracoval so slovenskými politikmi vo Viedni a v Budapešti. Autor článkov o elektrickej trakcii v odbornej tlači. Organizátor a funkcionár Elektrotechnickej spoločnosti čes. Roku 1918 člen SNR.
Autechaux

Poloha

Obec má rozlohu 6,59 km². Najvyšší bod je položený 505 m n. m. a najnižší bod 409 m n. m.

Obyvateľstvo

Počet obyvateľov obce je 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ming

Dynastia Ming (čínsky: znaky 明朝, pinyin: Ming Chao; doslova "Žiarivá dynastia") vládla v Číne v rokoch 1368 – 1644, na juhu krajiny sa stúpenci mingského rodu udržali do roku 1661. Bola poslednou čínskou národnou dynastiou, po nej nastúpila mandžuská dynastia Čching.
Jej zakladateľom bol Ču Jüan-Čang, vodca povstania proti mongolskej dynastii Jüan. On a jeho potomkovia pozdvihli Čínu k dlhodobej ekonomickej prosperite a politickej stabilite. Časom vďaka polygamii bežnej u vyšších vrstiev čínskej spoločnosti vzrástol počet mužských členov rodu na sto tisíc. Z politiky však boli, okrem cisárov a následníkov trónu, v záujme stability vlády vylúčení.
Od konca 16. storočia hospodárske ťažkosti a z nich plynúce roľnícke povstania priniesli oslabenie mingskej moci, využitej roku 1644 Mandžujmi na zvrhnutie dynastie a prevzatie moci v Číne.
Michelbach-le-Haut

Poloha

Obec má rozlohu 7,38 km². Najvyšší bod je položený 468 m n. m. a najnižší bod 324 m n. m.

Obyvateľstvo

Počet obyvateľov obce je 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lucia Gažiová

Život

Lucia Gažiová sa narodila v roku 1979 na Slovensku. Pochádza z katolíckej rodiny. Jej otec Ing. Gaži Ladislav PhD vysokoškolský pedagóg .Matka Doc.PhDr. Mária Gažiová PhD klinický psychológ. Má sestru Ladislavu, ktorá je úspešná akademická maliarka. Laureátka prvého ročníka Ceny kritiky.
Po štúdiách na gymnáziu študovala filmovú réžiu a jazzový spev v Nórsku. Na Slovensku absolvovala herectvo na VŠMU.Úspešne obhájila rigoróznu prácu,čim dosiahla titul PhDr a ukončila doktorandské štúdium v obore sociálna práca ( PhD) .
Hrá na husle a klavír ,píše si vlastné skladby a filmové scenáre a spieva. Nakrútila svoju prvú vlastnú skladbu s názvom Bebí. Vedie novú hudobnú skupinu Malá Zoe .Nedávno dokončila svoj prvý filmový scenár a v lete chystá premiéru filmu Pierko vo vlastnej réžii.
Účinkovala v divadle Astorka Korzo ´90, v Slovenskom národnom divadle, v Divadle Bolka Polívku, Štúdiu L+S. Vystupovala aj v divadle Na zábradlí.
V roku 2008 si vzala za manžela syna hudobného skladateľa Karla Svobodu Petra Svobodu, s ktorým sa zoznámila na natáčaní filmu Milenci a vrazi, a s ktorým má tiež syna Ferdinanda a dcérku Elizabeth
Kremičitan

Kremičitan alebo silikát je súhrnný názov skupiny chemických zlúčenín, ktorých molekula obsahuje kremičitanový anión. Kremičitanový anión je tvorený centrálnym atómom kremíka, ktorý tetraedricky obklopený štyrmi atómami kyslíka. Medzi kremičitany sa nezaraďujú zlúčeniny, kde je atóm kyslíka nahradený iným atómom (napr. atómom fluóru v hexaflourokremičitanoch [SiF₆]²⁻). V závislosti od stupňa polymerizácie sa kremičitanové anióny vyskytujú v molekulách jednak ako jednoduché anióny [SiO₄]⁴⁻, ale aj ako zdvojčatené [Si₂O₆]⁴⁻, prípadne zložitejšie reťazcové štruktúry (otvorené jedno/dvojvláknové reťazce, alebo uzavreté), pospájané do plošnej siete, prípadne ako trojrozmerné skelety. V zložitejších štruktúrach je niekedy atóm kremíka zastupovaný iným (napr. hliníkom, hlavne v prírodných zlúčeninách). Typ štruktúry závisí od bilancie kladných a záporných nábojov v molekule. Extrémnym prípadom je oxid kremičitý, ktorý sa niekedy považuje za priestorový silikát s nulovou bilanciou.

Fyzikálne a chemické vlastnosti

Väčšina kremičitanov je nerozpustná vo vode, jedinú výnimku tvoria jednoduché kremičitany alkalických kovov (Na₂SiO₃ - vodné sklo, kvapalné sklo a K₂SiO₃). Kremičitany vápenaté, hlinité, železité sú rozpustné v kyselinách a sú súčasťou prírodných minerálnych surovín pre priemysel stavebných hmôt. Všetky kremičitany možno rozpustiť v koncentrovaných roztokoch alkalických hydroxidov alebo za vysokých teplôt v ich taveninách. Kyslík a kremík sú najhojnešie prvky v zemskej kôre. Kremičitany sa často vyskytujú v prírode ako minerály nekovového vzhľadu a sú súčasťou veľkého počtu hornín. Okrem niektorých špecifických prípadov je väčšina magmy a vyvretých hornín prevažne silikátového zloženia.
Glória (budova)

Obytný dom Glória je obytná budova v Bratislave. Je vysoká 100,1 metrov a nachádza sa na Záhradníckej ulici v Ružinove neďaleko ružinovskej štvrti Rozadol. Glória má 29 nadzemných a jedno podzemné podlažie. Nachádza sa v nej 79 bytov. Najmenší jednoizbový má rozlohu 50 metrov štvorcových a najväčší mezonet na horných poschodiach 375 metrov štvorcových. Súčasťou domu sú dva samostatné rýchlovýťahy riadené počítačom, podzemné garáže a státia a nové typy drevohliníkových eurookien.

Ocenenia

Glória vyhrala súťaž Obytný dom roka 2005. V ankete Trend reality bola v októbri 2010 hlasujúcimi zvolená za najškaredšiu novostavbu na Slovensku.
Veneux-les-Sablons

Poloha

Obec má rozlohu 4,03 km². Najvyšší bod je položený 93 m n. m. a najnižší bod 42 m n. m.

Obyvateľstvo

Počet obyvateľov obce je 4 788 (2009).
Nasledujúci graf zobrazuje vývoj počtu obyvateľov v obci.
Zdroje: INSEE